

**Еуразиялық экономикалық одақтың кедендік шекарасында және кедендік аумағында мемлекеттік санитариялық-эпидемиологиялық қадағалауға (бақылауға) жататын өнімнің (тауарлардың) бірыңғай тізбесіне өзгерістер енгізу туралы**

Еуразиялық экономикалық комиссия Кеңесінің 2020 жылғы 4 қыркүйектегі № 65 шешімі.

      2014 жылғы 29 мамырдағы Еуразиялық экономикалық одақ туралы шарттың 57-бабының 1-тармағына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 44-тармағына сәйкес Еуразиялық экономикалық комиссия Кеңесі **шешті:**

      1. Кеден одағы Комиссиясының 2010 жылғы 28 мамырдағы № 299 шешімімен бекітілген Еуразиялық экономикалық одақтың кедендік шекарасында және кедендік аумағында мемлекеттік санитариялық-эпидемиологиялық қадағалауға (бақылауға) жататын өнімнің (тауарлардың) бірыңғай тізбесінде:

      а) II бөлімге ескертпеде:

      үшінші абзацтағы "2915 70 000 0" деген цифрлар "2915 70" деген цифрлармен ауыстырылсын, "2915 90 000 0" деген цифрлар "2915 90" деген цифрлармен ауыстырылсын";

      бесінші абзацтағы "2917 34 100 0, 2917 34 900 0" деген цифрлар "2917 34 000 0" деген цифрлармен ауыстырылсын";

      б) III бөлімде:

      сегізінші абзац мынадай редакцияда жазылсын:

      "- бұрын пайдалануда болған өнім (тауарлар);";

      оныншы абзац мынадай редакцияда жазылсын:

      "- Еуразиялық экономикалық одақтың Кеден кодексінде көзделген Еуразиялық экономикалық одақтың кедендік шекарасы арқылы керек-жарақтарды өткізу тәртібі мен шарттарының ерекшеліктеріне сәйкес керек-жарақтар ретінде Еуразиялық экономикалық одақтың кедендік шекарасы арқылы орын ауыстыратын (орын ауыстырылған) өнім (тауарлар);";

      он бірінші абзацтағы "және режимге орналастырылатын" деген сөздер "кедендік рәсімге сәйкес" деген сөздермен ауыстырылсын.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

**Еуразиялық экономикалық комиссия Кеңесінің мүшелері:**

|  |  |  |  |  |
| --- | --- | --- | --- | --- |
| **Армения Республикасынан**  **М. Григорян** | **Беларусь Республикасынан**  **И. Петришенко** | **Қазақстан** **Республикасынан**  **Ә. Смайылов** | **Қырғыз** **Республикасынан**  **Э. Асрандиев** | **Ресей** **Федерациясынан**  **А. Оверчук** |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК